Държавен вестник, бр. 53, 2024 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  53
новление № 13 на Министерския съвет от 
2024 г. за изпълнението на държавния бюджет 
на Република България за 2024 г.
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
Главен секретар на Министерския съвет: 
Габриела Козарева
4033
 ПОСТАНОВЛЕНИЕ № 226
ОТ 19 ЮНИ 2024 Г.
за одобряване на допълнителни разходи по 
бюджета на Министерския съвет за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерския съвет за 2024 г. в 
размер 450 000 лв. за Българската православна 
църква – Българска патриаршия, за покриване 
на разходи по организацията и провеждането 
на IV Патриаршески избирателен църковен 
събор на 30 юни 2024 г. и тържествената ин­
тронизация на новия Светейши Български 
патриарх и Софийски митрополит.
(2) Средствата по ал. 1 да се осигурят за 
сметка на преструктуриране на разходите 
и/или трансферите по централния бюджет 
за 2024 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта 
на правото на вероизповедание“, бюджетна 
програма „Вероизповедания“, по бюджета на 
Министерския съвет за 2024 г.
(2) Със сумата по чл. 1, ал. 1 да се увели­
чат показателите по чл. 6, ал. 3 от Закона за 
държавния бюджет на Република България 
за 2024 г.
Чл. 3. Главният секретар на Министерския 
съвет да извърши съответните промени по 
бюджета на Министерския съвет за 2024 г. и 
да уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси във връзка с чл. 28, ал. 5 от Закона 
за вероизповеданията.
§ 2. Постановлението влиза в сила от 
19 юни 2024 г.
Министър-председател: 
Димитър Главчев
Главен секретар на Министерския съвет: 
Габриела Козарева
4034
ПАТЕНТНО ВЕДОМСТВО
НА РЕПУБЛИКА БЪЛГАРИЯ
УСТРОЙСТВЕН ПРАВИЛНИК
на Патентното ведомство на Република 
България
Раздел І
Общи положения
Чл. 1. С този правилник се уреждат ус­
тройството и дейността на Патентното ве­
домство на Република България (Патентното 
ведомство/Ведомството), както и неговият 
състав, структурата, правата и задълженията 
на администрацията му.
Чл. 2. (1) Патентното ведомство на Ре­
публика България е независим национален 
държавен орган за правна закрила на обектите 
на индустриална собственост.
(2) Патентното ведомство е юридическо 
лице на бюджетна издръжка със седалище в 
гр. София, бул. Д-р Г. М. Димитров № 52Б.
Чл. 3. Дейността на Патентното ведомство 
се осъществява при спазване на принципите 
на законосъобразност, публичност и прозрач­
ност в производството.
Раздел ІІ
Устройство и дейност на Патентното ведом­
ство на Република България
Чл. 4. Патентното ведомство се ръководи 
от председател и заместник-председател.
Чл. 5. Дейността на Патентното ведомство 
е свързана със:
1. извършване на експертиза и вземане на 
решения по закрилата на обектите на индуст­
риална собственост;
2. издаване на патенти за изобретения и 
свидетелства за регистрация на полезни мо­
дели; свидетелства за промишлени дизайни, 
търговски марки, марки за услуги, географ­
ски означения и други защитни документи 
за закрила на обекти на индустриалната 
собственост;
3. произнасяне по спорове по решения 
на експертизата, искания за обявяване не­
действителност на защитни документи и за 
предоставяне и прекратяване на принудителни 
лицензии;
4. обявяване на недействителност, пре­
доставяне и прекратяване на принудителни 
лицензии и зависимост на защитни документи;
5. закрила на биотехнологични изобрете­
ния и полезни модели във взаимодействие с 
Националната банка за промишлени микро­
организми и клетъчни култури;
МИНИСТЕРСТВА 
И ДРУГИ ВЕДОМСТВА